Diari Oficial de la Generalitat Valenciana


Sumari del DOGV 5625, del 24-10-2007 (2007/12667)

RESOLUCIÓ de 5 d'octubre de 2007, de la Direcció General d'Ordenació i Centres Docents, per la qual es regula l'accés a les ensenyances elementals i professionals de Música i de Dansa d'aspirants amb característiques excepcionals, que no reunixen els requisits d'edat.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5625

Data del DOGV
:   24-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/12838


Data del document
:   05-10-2007

Organisme emissor
:   Conselleria d'Educació

Tipus de document
:   Resolució

Descriptors 

:   * legislació escolar
    * educació artística
    * legislació
    * ensenyament professional
    * música
    * accés a l'educació
    * espectacles

RESOLUCIÓ de 5 d'octubre de 2007, de la Direcció General d'Ordenació i Centres Docents, per la qual es regula l'accés a les ensenyances elementals i professionals de Música i de Dansa d'aspirants amb característiques excepcionals, que no reunixen els requisits d'edat. [2007/12443]  
Els decrets 159/2007, 157/2007, 158/2007, 156/2007, de 21 de setembre, del Consell, pels quals s'establixen, respectivament, els currículums de les ensenyances elementals i professionals de Música i de Dansa, d'aplicació en l'àmbit territorial de la Comunitat Valenciana, regulen les edats dels aspirants a l'ingrés i accés a estes ensenyances. Les edats ordinàries per a cursar els estudis elementals de Música i de Dansa, s'establixen entre els 8 i 12 anys. Per a accedir a les ensenyances professionals de Música i Dansa l'edat ordinària es fixa entre els 12 i els 18 anys.  
L'accés a les ensenyances elementals i professionals de Música i de Dansa, d'aspirants amb edats majors o menors de les fixades amb caràcter ordinari, té la condició d'excepcional i correspon a la conselleria d'Educació regular el tractament d'esta excepcionalitat.  
Els decrets pels quals es regula l'accés a les ensenyances elementals i professionals de Música i de Dansa, en aplicació del que disposa la Llei Orgànica 2/2006, de 3 de maig, d'Educació, permeten la incorporació directa a cursos distints del primer; així com l'accés a les ensenyances superiors de Música i de Dansa als aspirants majors de 19 anys que no disposen del títol de Batxiller o del títol Professional de Música o de Dansa.  
L'escolarització en les edats ordinàries per a cursar les ensenyances elementals i professionals de Música i de Dansa, segons els supòsits establits en els respectius currículums, contribuïx decisivament a la regularització d'estes ensenyances de manera pedagògicament eficaç, tant dins del seu propi àmbit d'aplicació, com en relació amb les ensenyances de règim general.   
Pel que es referix a l'apreciació de l'excepcionalitat dels aspirants, amb edats majors de les fixades amb caràcter ordinari, els consells escolars dels centres valoraran positivament el grau d'aproximació de les edats a les fixades amb caràcter ordinari.  
Per a regular l'accés a les ensenyances elementals i professionals de Música i de Dansa, ha de tindre's present l'existència d'un elevat nombre d'escoles de Música i de Dansa, de caràcter no reglat, inscrites en el Registre de Centres Docents de la Comunitat Valenciana, Secció d'Escoles de Música i de Dansa, que garantixen una formació específica als interessats a adquirir coneixements en una determinada especialitat instrumental o de dansa. La normativa aplicable a estos centres els habilita per a preparar els alumnes a les proves d'accés a les ensenyances reglades de la Música i de la Dansa, en els seus distints nivells acadèmics.  
A l'efecte de regular l'accés als estudis elementals i professionals de Música dels aspirants que no reunixen els requisits ordinaris d'edat, la Direcció General d'Ordenació i Centres Docents, fent ús de les competències que li conferix el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la conselleria d'Educació, resol:  
Accés, amb caràcter excepcional, a les ensenyances elementals i professionals de Música i de Dansa.  
Els aspirants amb edats majors de les fixades amb caràcter ordinari, en els decrets 159/2007, 157/2007, 158/2007 i 156/2007, de 21 de setembre, del Consell, pels quals s'establixen, respectivament, els currículums de les ensenyances elementals i professionals de Música i de Dansa, d'aplicació en l'àmbit territorial de la Comunitat Valenciana, podran sol·licitar a la direcció del centre autorització per a presentar-se a les respectives proves d'ingrés i accés a les ensenyances elementals i professionals de Música i de Dansa. El Consell Escolar del centre resoldrà l'excepcionalitat que poguera concórrer en els aspirants, amb vista a la valoració de la formació prèvia i de la pràctica musical o de dansa, segons el barem que figura en l'annex de la present Resolució.  
Els aspirants amb edats majors de les fixades amb caràcter ordinari per a cursar les ensenyances elementals i professionals de Música i de Dansa, que disposen de la preceptiva autorització del Consell Escolar per a presentar-se a les proves d'ingrés i accés a estes ensenyances, que superen la prova d'ingrés o d'accés, seran ordenats, segons la puntuació aconseguida en la prova, en un llistat diferent del dels alumnes que la superen amb l'edat ordinària. Únicament, en el cas que queden llocs vacants després d'escolaritzar els alumnes amb edats ordinàries, podran formalitzar la matrícula els aspirants que superen la prova amb edats majors a les ordinàries.   
Els aspirants amb edats menors de les fixades amb caràcter ordinari podran sol·licitar a la Direcció General d'Ordenació i Centres Docents, autorització per a concórrer a les proves d'ingrés i accés a les ensenyances elementals i professionals de Música i de Dansa. A les sol·licituds d'autorització s'haurà d'acompanyar la suficient documentació que acredite, fefaentment, que l'aspirant reunix les aptituds necessàries que meresquen un tractament d'excepcionalitat. La Direcció General d'Ordenació i Centres Docents, podrà demanar el dictamen que considere oportú a una comissió d'especialistes.  
Ingrés i accés, amb caráter ordinari, a les ensenyances elementals i professionals de música i de dansa.  
Les edats fixades per a cursar les ensenyances elementals i professionals de música i de dansa, amb caràcter ordinari, pels decrets 159/2007, 157/2007, 158/2007 i 156/2007, de 21 de setembre, del Consell, pels quals s'establixen els currículums de les ensenyances elementals i professionals de Música i de Dansa i es regula l'accés a estes ensenyances, hauran de complir-se l'any natural en què sol·liciten l'ingrés.  
València, 5 d'octubre de 2007.- El director general d'Ordenació i Centres Docents: Josep Vicent Felip i Monlleó  
Annex  
Accés amb caràcter excepcional a les ensenyances elementals i professionals de música i de dansa, amb edats superiors a les establides amb caràcter ordinari.  
I. Formació prèvia. Fins a 5 punts  
Per cada curs de formació realitzat en les escoles de Música o de Dansa d'ensenyança no reglada, inscrites en el Registre de Centres Docents de la Comunitat Valenciana, específic d'escoles de Música o de Dansa. 1 punt  
Per cada curs de formació realitzat en les escoles de Música o de Dansa d'ensenyança no reglada. 0,25 punts  
Documentació acreditativa: certificat de les escoles de Música o de Dansa en què conste el període de formació realitzat.  
II. Pràctica musical o de dansa individual. Fins a 3 punts  
Documentació acreditativa: programes originals en què consten les actuacions realitzades en qualitat de solista  
III. P ràctica musical o de dansa de conjunt. Fins a 2 punts  
Documentació acreditativa: certificat del titular de l'agrupació en què conste el període o períodes en què l'aspirant haja participat.